|  |  |
| --- | --- |
| **Tantárgy neve: Általános etika I.**  **Tantárgy kódja: NBB\_SB106K3** | **Kreditszáma: 3** |
| A tanóra típusa[[1]](#footnote-1): **előadás** és száma: **heti 2 óra** | |
| A számonkérés módja (koll. / gyj. / egyéb[[2]](#footnote-2)): **kollokvium** | |
| A tantárgy tantervi helye (hányadik félév): **I.** | |
| Előtanulmányi feltételek *(ha vannak)*:**–** | |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | |
| **Tantárgy leírása:**  Az általános etika alapfogalmainak tükrében tárgyaljuk az erkölcsfilozófia gyakorlati vonatkozásait. Vizsgáljuk azokat az evilági bölcsességeket, amelyeket a filozófusok erkölcsi kérdésekre adott válaszaik során fogalmaztak meg az ókortól a huszadik századig. Áttekintjük, hogy a morálfilozófiák a „Mit lenne helyes tenni?” kérdésre milyen útmutatásokat, irányelveket fogalmaznak meg. A kérdésre adott általános válaszok, normák és szabályok formájában nyújthatnak segítséget a döntéshozó, cselekvő embernek. Az általános etikai alapfogalmak tisztázása után tanulmányozzuk az erkölcsfilozófia és a személyiségetika összefüggéseit, illetve a személyiségetikák paradigmatikus eseteit.  **I. Általános etika:**  Az erkölcs elméletének három oldala (értelmező, normatív, terápiás).  Az általános etika, mint az etika értelmező, azaz teoretikus vonatkozásainak terepe.  Az emberi természet és a conditio humana jelentése, tartalma, a történetiség problematikája morális szempontból.  Az erkölcsiség mint a jó és a rossz közötti különbségtétel. Normák és szabályok világa.  A ketegorikus imperatívusz, mint univerzális maxima.  A választás, a döntés morális vonatkozásai: az egzisztenciális választás és a kettős minőségű reflexió.  A szándékos cselekvés és a morális autonómia összefüggései, autonomitás, heteronomitás.  A felelősség és a következmény problematikája.  A lelkiismeret típusai, az autoriter és a humanista lelkiismeret | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, oldalak, ISBN) | |
| **Kötelező olvasmányok:**  Heller Ágnes: Általános etika. Cserépfalvi, Bp. 1994.  Heller Ágnes: Morálfilozófia. Cserépfalvi, Bp. 1996.  Heller Ágnes: Személyiségetika. Osiris, Bp. 1999.  Hérakleitosz töredékei. In: Görög gondolkodók I. Kossuth, Bp. 1992. 31-41.  Platón: Pahidón. In: Platón összes művei. I. Európa, Bp. 1984. 1019-1119.  Arisztotelész: Nikomakhoszi etika I-II. könyv. Európa, Bp. 1997. 5-63.  Szent Ágoston: Vallomások. Gondolat, Bp. 1987.  Descartes: Értekezés a módszerről. III. Kossuth, Bp. 1991. 39-47.  Descartes: A lélek szenvedélyei. Ictus, 1994.  Spinoza: Etika. III. V., VI. Osiris, Bp. 1997. 21-81. illetve 253-393.  Hume összes esszéi II. Atlantisz, 1994. 297-313.  Kant: Az erkölcsök metafizikájának alapvetése. A gyakorlati ész kritikája. Az erkölcsök metafizikája. Gondolat, Bp. 1991.  **Ajánlott olvasmányok:**  E. Fromm: Az önmagáért való ember.  Kierkegaard: Vagy-vagy. Gondolat, Bp. 1978.  Kierkegaard: Félelem és reszketés. Európa, Bp. 1986.  S. Kierkegaard írásaiból. Gondolat, Bp. 1982.  Nietzsche válogatott írásai. Gondolat, Bp. 1984.  Nietzsche: A nem-morálisan fölfogott igazságról és hazugságról. Atheneum I. T-TWINS, 1992/3.  Nietzsche: Im-ígyen szóla Zarathustra. Grill, Bp. 1908. (Újra kiadás: 1988.)  Nietzsche: Ecce homo. Göncöl, Bp. 1992. | |
| **Tantárgy felelőse** (*név, beosztás, tud. fokozat*)**:** Lőrinczné dr. Thiel Katalin PhD főiskolai tanár | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Lőrinczné dr. Thiel Katalin PhD főiskolai tanár | |

1. **Ftv. 147. §** *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)